5 wenke om jou rande te rek | Netwerk24
Deur Elvira Wood 19 Oktober 2019 07:15
Is jou salaris op lank voordat jou maand op is? Voel jou beursie al hoe meer depressief oor die toekoms soos wat Suid-Afrikaners oor Eskom voel? Francois Viviers, uitvoerende hoof van bemarking en kommunikasie by Capitec Bank, gee dié vyf wenke om jou te help om jou rande te rek.
Die rentekoers wat op verskillende kaarte gehef word, kan ’n groot invloed hê op jou skuldvlakke. Vind uit wat die rente is wat jy betaal. Foto: Pixabay
1. See nee vir daardie ‘bederfies’
Gaan kyk mooi na jou bankstaat en besluit wat jy regtig nodig het en wat net luukshede, oftewel “bederfies”, is.
Kan jy dit regtig bekostig om gereeld te gaan uiteet of elke dag middagete in die kafeteria by die werk te eet?
2. Gebruik digitale bankdienste
Terwyl jy nou besig is om jou banksake te hersien, maak seker jy gebruik digitale dienste. Dit is baie goedkoper as om ’n tak te besoek.
3. Woeker met jou talente
Die salaris wat jy by jou werkgewer verdien, hoef nie jou enigste inkomste te wees nie. Daar is deesdae baie geleenthede om via aanlyn portale ’n ekstra inkomste te verdien. Jy kan byvoorbeeld ’n ongebruikte kamer in jou huis aanlyn adverteer en uitverhuur. Plaas die geld wat jy ekstra verdien in ’n aparte spaarrekening om só ’n noodfonds te skep. Moenie dit aan luukshede bestee nie. Maak net seker wat jou werkkontrak sê oor ’n tweede inkomste.
4. Dink mooi oor krediet
Die rentekoers wat op verskillende kaarte gehef word, kan ’n groot invloed hê op jou skuldvlakke. Vind uit wat die rente is wat jy betaal. Oorweeg dit om jou skuld in een leningsrekening met ’n laer rentekoers te konsolideer.
Moet ook nie huiwer om na ander banke as “jou bank” te kyk om na beter produkte te soek nie.
5. Verdien rente
Net soos wat rente ’n groot invloed op jou skuld kan hê, kan dit ook ’n verskil maak wanneer jy geld spaar. Vind uit waar jy die beste rente kan verdien op die geld wat jy spaar.
Meer oor: Spaar | Finansiële Beplanning | Geldsake
Is jy regtig van ’n opgawe vrygestel?
ZAR/AUD 9,96 (0)
ZAR/EUR 16,2 (3)
ZAR/GBP 18,85 (11)
ZAR/USD 14,67 (1)
Gold 1464,72 (-808)
Palladium 1766,26 (731)
Platinum 899,1 (-1505)
Silver 17,08 (-2)